
EXTRACTE CONVOCATÒRIA 2023 PER A L’ATORGAMENT D’AJUTS INDIVIDUALS DE BONS PER ACTIVITATS D’ESTIU ADREÇADES A INFANTS I ADOLESCENTS D’ENTRE 3 A 17 ANYS

Extracte de la resolució núm. Exp. 2023/1-IR106_8, de data 17 de març, de la presidenta de l’Institut Municipal de Serveis socials de Tarragona pel qual s’obre la convocatòria 2023 d’ajuts individuals de bons per activitats d’estiu adreçades a infants i adolescents d’entre 3 a 17 anys.

Conforme amb el previst als articles 17.3b) i 20.8.a) de la Llei 38/2003, de 17 de novembre, general de subvencions, es publica l’extracte de la convocatòria. El text complet pot ésser consultat a la seu electrònica de l’Ajuntament de Tarragona https://seu.tarragona.cat/ i a la Base de Dades Nacional de Subvencions https://www.pap.hacienda.gob.es/bdnstrans/ge/es/convocatorias

Beneficiaris
Els i les infants i adolescents des dels 3 a 17 anys d’edat que vulguin participar en activitats de lleure d’estiu organitzades per entitats del municipi i que compleixin els requisits establerts en les Bases reguladores.

Bases reguladores
Les subvencions previstes en aquesta convocatòria es regeixen per les Bases Reguladores d’ajuts individuals de bons per activitats d’estiu adreçades a infants i adolescents d’entre 3 a 17 anys publicades en el Butlletí Oficial de la Província de Tarragona (BOPT), núm. 2022-2648 de 5 d’abril de 2022.

Quantia
L’import màxim que es destinarà durant l’any 2023 per a l’atorgament dels ajust previstos en aquesta convocatòria serà de 50.000.-€.

Termini de presentació de sol·licituds
El termini de presentació de les sol·licituds comença l’endemà de la data de publicació d’aquest extracte de la convocatòria en el BOPT, i finalitzarà als 15 dies hàbils a comptar des de l’endemà de la publicació.

Altres dades
Les sol·licituds s’hauran de formalitzar en l’imprès específic normalitzat que acompanya a la convocatòria i que estarà a disposició de les persones interessades, mitjançant presentació telemàtica a través del formulari específic a https://tramits.tarragona.cat/ o presencialment a l’OMAC i als punts d’atenció i suport a Tarragona indicats en la convocatòria.  

